cyanic-selkie/wikianc huggingface dataset:
Lukkiutumattomat jarrut
Perinteiseen jarrujärjestelmään verrattuna ABS:n jarrutusmatka on märällä ja liukkaalla pinnalla lyhyempi. Monet nykyaikaiset ABS-tekniikat ovat myös kuivalla tehokkaampia.
Vaikka ensimmäinen ”mekanismi pyörien lukkiutumisen estämiseksi moottoriajoneuvossa” patentoitiin jo vuonna 1936 (Bosch), se ei päässyt sarjatuotantoon ennen vuotta 1978 (Mercedes-Benz), jolloin siihen kehitettiin elektroninen ohjausjärjestelmä. Tämä mahdollisti sellaisen lukkiutumattomuuden, joka olisi kestävä ja riittävän nopea moottoriajoneuvoihin. Tästä tekniikasta on edelleen kehitetty luistonesto ASR ja ESP-ajonvakautusjärjestelmä.
ABS:n kokonaisuuteen kuuluvat pyörien nopeuksien tunnistimet, valvontatietokone ja hydraulinen modulaattori. Tunnistimet lähettävät tietoa valvonta tietokoneelle. Jos renkaan pyörimisnopeus pienenee nopeammin, kuin auto voisi missään tilanteessa hidastua, järjestelmä pienentää tähän renkaaseen vaikuttavaa jarrutusvoimaa. Liian nopeassa pyörinnässä järjestelmä lisää jarrutusta. Tämä lisäys ja vähennys tapahtuu useita kertoja sekunnissa niin kauan kuin jarrupoljinta painetaan. ABS-järjestelmä kytkeytyy pois käytöstä noin 7 km/h nopeudessa.
ABS-jarrut ovat olleet pakollinen varuste uusissa henkilöautoissa vuoden 2005 alusta lähtien.
ABS-jarrut moottoripyörissä
Toisaalta pysähtymismatkaan ja hidastuvuuteen vaikuttavat ABS-jarrujen lisäksi useat muut tekijät. Kuljettajan taito käyttää tehokkaasti ja hallitusti sekä etu- että takajarrua vaikuttaa pyörän jarrutusmatkaan. Ero pysähtymismatkassa eri moottoripyörätyypeillä on merkittävä: tähän vaikuttavat muun muassa pyörän painorakenne/-jakauma sekä jarrujen rakenne ja toimintatapa. Erilaisilla pyörän jousituksilla on oleellinen vaikutus pysähtymismatkaan, ja jousituksen suorituskyky on riippuvainen tien pinnan laadusta (päällystetty, sora, kuiva, märkä jne.). Lisäksi renkaiden tyyppi ja kunto vaikuttavat pyörän hidastuvuuteen.
Luettelo Tanskan pääministereistä
Tämä on luettelo Tanskan pääministereistä. Luettelossa on otettu huomioon konsiilipresidentit vuosina 1856–1918.
Merielämä
thumb|[[Liemikilpikonna uiskentelemassa merenpohjan yllä]] thumb|[[Meritähtiä ja merivuokkoja]] thumb|[[Ryhävalas|Ryhävalaita]] Merielämä käsittää kaikki kasvit, eläimet ja muut eliöt, jotka elävät merien suolaisessa merivedessä. Merielämä perustuu pääasiassa sinne kohdistuvaan auringonvaloon sekä vedessä oleviin ravinteisiin ja kemiallisiin yhdisteisiin, jotka mahdollistavat biologisen perustuotannon. Maapallon elämän katsotaan syntyneen meressä lähes neljä miljardia vuotta sitten.
Elinympäristöt
Merissä on monia erityyppisiä elinympäristöjä: koralliriuttoja, jokisuiden murtovesialueita, vuorovesirannikkoa, mangrovemetsiä, levämetsiä, hiekka- ja kivikkorantoja, meriruohoniittyjä, vedenalaisia vuoria ja syvän veden sienieläinyhteisöjä.
Koralliriuttoja voi muodostua vain alueilla, joissa merivesi ei ole pitkiä aikoja kylmempää kuin 18 astetta. Useiden korallien kanssa elää symbioosissa leviä, jotka voivat yhteyttää vain lähellä pintaa, missä valoa on tarpeeksi. Tämän takia useimmat riuttoja muodostavat korallilajit pärjäävät vain alle 70 metrin syvyydessä. Koralliriutoilla elää korallien lisäksi miljoonia muita eläinlajeja. Myös syvällä kasvavat kylmänveden korallit muodostavat korallimuodostumia, joissa on monimuotoisia ekosysteemejä.
Mangrovemetsissä elää erityisiä nousevaan ja laskevaan vedenpintaan sopeutuneita puita ja niiden joukossa omia lajejaan. Sen lisäksi ne suojaavat rannikoita eroosiolta ja esimerkiksi tsunameilta.
Eräät suurikokoiset Laminariales-lahkon ruskolevät muodostavat ”metsiä”, jotka kuuluvat maapallon tuottavimpiin ekosysteemeihin. Niitä on ennen kaikkea lauhkeissa ja viileissä vesissä, mutta vuonna 2007 myös Ecuadorin trooppisilta vesiltä löytyi ruskolevämetsä.
Meriruohoniityt näyttävät etäältä hyvin samoilta kuin merilevämetsät, mutta meriruohot eivät ole leviä vaan putkilokasveja. Ne ovat taustaltaan kuivalla maalla kehittyneitä kasveja, jotka ovat sopeutuneet vedenalaiseen elämään pölytystä myöten. Meriruohoniityt tarjoavat tärkeän suojapaikan kalojen ja muiden merieläinten poikasille. Ruohojen juuret sitovat sedimenttiä paikalleen. Meriruohoniityt sitovat noin 15% maailman hiilivarastoista.
Sienieläimet muodostavat koralliriuttojen kaltaisia yhteisöjä syvempään veteen, tyypillisesti yli 20 metrin syvyyteen. Niissä elää sienieläinten lisäksi monia muita selkärangattomia.
Elinympäristöjen vyöhykkeet
thumb|upright|Vesirungon vyöhykkeet, joihin valtamerten ekologiset ympäristöt jaetaan Valtamerten ekologiset ympäristöt voidaan luokitella vyöhykkeisiin. Meren vesirunko on pelaginen alue. Se jaetaan rannikkovyöhykkeeseen, joka kattaa mannerjalustan matalat vedet, sekä ulkomerelliseen osaan. Vesirungon vyöhykkeet ylimmästä alimpaan ovat:
Merenpohjan elinympäristöjä kutsutaan bentisiksi alueiksi. Ne jaetaan vyöhykkeisiin pohjan syvyyteen perustuen:
Valaistusolojen puolesta merelliset elinympäristöt luokitellaan lisäksi kahteen pääluokkaan. Foottinen kerros on Auringon valaisema kerros ja ulottuu syvimmillään trooppisissa vesissä 200 metriin. Sen ylimmässä, eufoottisessa kerroksessa fotosynteesi on mahdollista. Dysfoottisessa kerroksessa eläimet voivat vielä käyttää valoa ympäristön havainnoimiseen. Foottisen kerroksen alapuolella on afoottinen kerros, jossa on ikuinen pimeys. Syvänmeren pohjassa, jonne aurinko ei paista, on kuumia lähteitä eli mustia savuttajia. Niissä elää runsas eliömaailma, joka saa energiansa kemosynteesistä.
Merieliöiden jaottelu
Tavallisen systemaattisen eliöiden luokttelun lisäksi meribiologiassa eliöt jaetaan niiden elintapojen mukaisesti:
Kuollutta ainesta meressä kutsutaan triptoniksi. Siihen kuuluu muun muassa saviaines ja eläinten hajotessa syntävä orgaaninen kiintoaines eli detritus.
Meren eliöyhteisöt voidaan ryhmitellä kolmeen ekologiseen tasoon:
Merten ravintoverkko
thumb|350px|Ravinteiden kierto meressä Meren eliöyhteisötasot muodostavat ravintoverkon. Sen alapäässä olevat kasvit ja kasvien kaltaiset eliöt muuttavat epäorgaanista ainesta orgaaniseksi yhteyttämällä matalassa vedessä, jonne auringonvalo pääsee. Näin tuotettu biomassa on perustuotantoa, jonka taso koko maailman meriekosysteemeissä vuosittain on 35–50×1015 g(C), mikä on puolet maaekosysteemien perustuotannosta. Ravintoketjua ylös mentäessä seuraava taso käyttää noin kymmenkertaisen määrän alemman tason biomassaa.
Merten pieneliöt tuottavat puolet maapallon hapesta.
Rannikkovyöhykkeelle tulee jokien ja valumavesien mukana runsaasti ravinteita, minkä vuoksi rannikkoalueella, ettenkin jokisuistoissa, biologinen tuotanto on voimakasta. Merten syvyyksiin ravinteita vajoaa kuolleen aineksen mukana. Perustuotanto on syyvyydessä voimakasta siellä, missä pystysuorat veden liikkeet tuovat syvempää vettä pintakerroksiin. Biologisesti erittäin tuottoisia ovat napamerten merijäävyöhykkeitä reunustavat merialueet, missä talvella konvektio huolehtii ravinteiden tuomisesta pintakerrokseen ja kesällä biologinen perustuotanto on voimakasta.
Meren elämän tarvitsemat tärkeimmät epäorgaaniset ravinteet ovat typpi nitraattimuodossa ja fosfori sitoutuneena fosfaattiin. Näiden lisäksi puutetta on usein kalsiumista ja piistä, joita tarvitaan kuorten ja muiden kovien aineiden rakentamiseen.
Fysikaalisten olojen merkitys
thumb|[[Kumpuaminen nostaa ravinteita syvyyksistä pintaan]] Meren ekologian reunaehdot määräytyvät meren fysiikan mukaan. Yhteyttävän kerroksen syvyys riippuu valaistusoloista. Veden kiertoliike kuljettaa ravinteita ja muita tärkeitä yhdisteitä. Hyvin tärkeitä ravinteiden kierrossa ovat pystysuorat nousevat virtaukset, joita esiintyy erityisesti niin sanotuilla kumpuamisalueilla sekä kylmillä konvektioalueilla. Kumpuamisen yhteydessä pintaan nouseva ravinteikas vesi lisää kasviplanktonin tuotantoa. Kumpuamiset vaikuttavat myös veden kulkeutumiseen, mikä voi olla haitallista kalojen mätimunien kannalta.
Vesieliöiden aineenvaihdunta on nopeinta lämpimissä merissä ja hitainta kylmissä. Eliöiden soluissa elämää ylläpitävien ja rakentavien kemiallisten reaktioiden nopeus kaksinkertaistuu aina 10 asteen lämpötilan nousua kohden. Suurin osa meren eliöistä on kylmäverisiä. Lämminverisiä ovat ainoastaan merinisäkkäät, merilinnut ja eräät suuret kalat. Lämminverisyytensä vuoksi esimerkiksi valaat voivat liikkua niin trooppisilla kuin polaarisillakin merillä.
Koska meriveden tiheys on lähellä eliöiden tiheyttä, merieläinten luustolta ei vaadita samanlaista kantavuutta kuin maalla liikkuvien eläinten luustolta.
Suurten uivien eläinten keho on kyynelmuotoinen, jotta veden hydrodynaaminen vastus olisi mahdollisimman pieni.
Happipitoisuuden merkitys
Tuottavan kerroksen alapuolisessa vedessä eliöt kuluttavat happea enemmän kuin sitä on saatavilla. Matalissa lahdissa happipitoisuus saattaa laskea liian pieneksi ekosysteemin toiminnan kannalta. Suolaisuudeltaan kerrostuneissa merialtaissa, kuten Itämeressä, saattaa muodostua hapettomia pohja-alueita. Yhteyttäminen kuluttaa vedestä hiilidioksidia ja näin nostaa meriveden pH-tasoa. Merten pienet pH:n muutokset voivat olla eliöstölle merkityksellisiä. Esimerkiksi koralliriuttoja ei yleensä muodostu kylmissä vesissä, koska niiden vesi on hapanta ja estää kalsiumkarbonaatin kerrostumisen.
Hyödyntäminen
thumb|[[Tonnikalahuutokauppaa Tsukijin kalatorilla]] Ihminen hyödyntää meren runsasta ravinnontarjontaa. Ihminen saa meristä vuosittain noin 90 miljoonaa tonnia ruokaa, noin 13 kilogrammaa henkeä kohti. Tärkeitä saaliseläimiä ovat kalat, nilviäiset ja äyriäiset. Entisaikoina myös valaanpyynti ja hylkeenpyynti ovat kukoistaneet, mutta niihin on tullut huomattavia rajoituksia. Myös planktonia, mukaan lukien meduusoita, käytetään ihmisravinnoksi, kuten myös leviä, vesikasveja ja sieniä.
Merien monipuolinen elämä on tärkeä resurssi myös taloudelle ja etenkin lääketeollisuudelle. Merilevät ovat monikäyttöisiä, ja lukuisia eläinlajeja käytetään erilaisten lääkkeiden valmistuksessa.
Uhkia
Merien elämää uhkaavat esimerkiksi liikakalastus, muoviromu, maalta tulevat saasteet ja merenpinnan lämpeneminen.
Diamonds for Tears
Diamonds for Tears on suomalaisen Poets of the Fall -yhtyeen single. Kappale on mukana myös Poets of the Fallin vuoden 2008 albumilla Revolution Roulette.
Single nousi Suomen virallisen listan sijalle 13.
Dreaming Wide Awake
Dreaming Wide Awake on suomalaisen Poets of the Fall -yhtyeen single. Kappale on mukana myös Poets of the Fallin vuoden 2010 albumilla Twilight Theater.
Single nousi Suomen virallisen listan sijalle 18.
Locking Up the Sun
Locking Up the Sun on suomalaisen Poets of the Fall -yhtyeen single. Kappale on mukana myös Poets of the Fallin vuoden 2006 albumilla Carnival of Rust.
Single nousi Suomen virallisen listan sijalle 3.
Musiikkivideo
Poets of the Fallin bändin jäsenet taistelevat toisiaan vastaan. Laulaja Markon mukaan se kertoo sisäisestä konfliktista, jossa ihminen aiheuttaa itselleen kipua ja tuskaa. Yleisössä on ihmisiä, joilla on raidalliset tötteröt (tikkarin värinen eli valko-punainen) ja puvut päällä. Yhdellä heistä on "appelsiini", joka on symboloitu aurinko, ja johon tungetaan nauloja, jolloin sisältä valuu "mustaa verta". Loppujen lopuksi yleisö paljastuu Poets of the Fall -bändin jäseniksi, jotka katsoivat taistelua, jossa itse taistelivat.
Actually
Actually on Pet Shop Boys -duon vuonna 1987 julkaisema popalbumi. Se myi kolminkertaisesti platinaa Britanniassa ja nelinkertaisesti platinaa Yhdysvalloissa. Suomessa albumi myi yli 65 000 kappaletta eli reilusti yli platinarajan. Actually on Pet Shop Boysin myydyin studioalbumi kautta aikain. Levyn kannessa nimi esiintyy tyylitellysti muodossa Pet Shop Boys, actually. Tyylitellyn nimen voi suomentaa: Pet Shop Boys, itse asiassa. Levyn nimen taustalla ei ole sen kummempaa syytä kuin se, että actually on sana jota "Pojilla" oli tapana käyttää usein.
Levyltä julkaistut singlet
Levystä julkaistiin uudelleen remasteroitu kahden cd:n versio vuonna 2001.
Albumin tausta
Lokakuussa 1985 julkaistiin Pet Shop Boys -yhtyeen ensimmäinen single ”West End Girls”. Se oli menestys, mutta merkit viittasivat myös siihen, että yhtye saattaisi jäädä yhden hitin ihmeeksi. Tätä antoivat odottaa tietyt seikat, kuten yhtyeen kummallinen nimi ja kappaleen tyyli, jossa säkeistöt on puhuttu kun taas kertosäe lauletaan. Sen lisäksi esikoislevyltä Please (1986) julkaistut kaksi muuta singleä, Love Comes Quickly ja Opportunities (Let’s Make Lots of Money) – eivät yltäneet Top 10:iin. "Mietin että saavutammekohan mitään enää uudelleen. Itseluottamus ei ollut mikään kovin suuri", kertoo Neil Tennant tuon ajan tunnelmista vuonna 2006 julkaistussa dokumentissa Pet Shop Boys : a Life in Pop. Kaikesta huolimatta vuoden 1986 lokakuussa Please-albumin single ”Suburbia” nousi Top 10:iin.
Tennant ja duon toinen jäsen Chris Lowe olivat ennättäneet viettää runsaasti aikaa pikku studiossa Camdenissä. Heillä oli aikaa säveltää kappaleita, sillä tuohon aikaan yhtye ei vielä kiertänyt esiintymässä. Kun Pet Shop Boys ja Parlophone vuonna 1985 solmivat levytyssopimuksen, oli parivaljakolla materiaalia jo ainakin kahden levyn edestä. ”West End Girls” -singleä pojat kiersivät markkinoimassa, mutta väliaikoina he sävelsivät musiikkia vielä lisääkin. Pet Shop Boysilla ei siis ollut pulaa kappaleista, joista valita heidän seuraavalle levylleen Actually.
KungFu To'a
Kung Fu To'a on persialainen kamppailulaji. Sen kehitti 1960-luvulla Ibrahim Mirzaii. Kung Fu To'assa kiinnitetään erityistä huomiota fyysiseen ja psyykkiseen terveyteen ja meditaatioon. Nykyään Kung Fu To'a on Iranissa suosituin kamppailulaji Kyokushin karaten ja potkunyrkkeilyn jälkeen.
Actually
Albumin tausta
Pet Shop Boys levytti Actuallyn Lontoossa kahdessa eri paikassa. Näistä yksi oli Advision Studios ja toinen Trevor Hornin Sarm West. Studiovalinta antoi Chris Lowen mukaan yhtyeelle mahdollisuuden kokeilla ja "touhuta kaikenlaista". Levyä oli tekemässä useita tuottajia. Heistä mainittakoon esikoislevyn tuottaja Stephen Hague – ja Julian Mendelsohn, joka tuotti uudelleen levytetyn version singlejulkaisusta ”Suburbia”. Siihen, mikä teki levystä niin suuren menestyksen, Mendelsohn vastaa suoraan: "Ne ovat niin mahtavia biisintekijöitä! Kukaan muu ei kuulosta samalta."
Nemanja Nedović
Nemanja Nedović (, s. 16. kesäkuuta 1991 Nova Varoš) on serbialainen koripalloilija.
KungFu To'a
Historia
Kung Fu To'an kehitti professori Ibrahim Mirzaii 1950–1970. Mirzaii loi tyylin, jonka tarkoituksena on mahdollistaa kaikki käytettävissä oleva kehon energia. Hän teki matkan Aasian halki tutustuakseen uusiin taistelulajeihin ja voidakseen niiden pohjalta kehittää omaansa. Mirzaii kehitti Kung Fu To'an taekwondon, karaten, Shaolinin kungfun ja taijin avulla. Kung Fu To'an tarkoitus on tehdä kehosta joustava, nopea ja erittäin tehokas. Iranin 1978-1979 vallankumouksen jälkeen Kung Fu To'a kiellettiin, koska Mirzaiin opetukset miellettiin vaarallisiksi. Hänen jalkaansa ammuttiin muutama vuosi vallankumouksen jälkeen ja hän pakeni ensin Turkkiin, ja sitten Eurooppaan. Kun kielto poistettiin, Mirzaiin oppilaat levittäytyivät ja rupesivat opettamaan lajia muille.
Actually
Albumin tausta
Julian Mendelsohnin suurin vaikutus levyllä on yksi albumin keskeisistä kappaleista eli ”It’s a Sin”, joka oli olemassa jo pitkään ennen levyntekoa. "Kappaleen oli tarkoitus tulla jo esikoislevylle Please, ja tuottajina olisivat toimineet Stock Aitken Waterman. Mutta Pete Waterman ei tykännyt biisistä!" Mendelsohn sanoo. BBC Radio 4 -kanavan ohjelmassa Desert Island Discs (Aution saaren levyt) Tennant kertoo vuonna 2007, että hän kirjoitti ”It’s a Sin” -kappaleen sanat jonkinmoisena vitsinä: "Jotenkin se tulee alitajunnasta: Kouluaikoina vaikutti siltä, että meille opettiin vain se, että kaikki mitä haluat tehdä, on syntiä. Tuo on varhainen esimerkki siitä, että yritimme tuoda uudenlaisia aiheita popmusiikkiin."
Nemanja Nedović
Ura
Nedović osallistui vuoden 2013 NBA:n varaustilaisuuteen, jossa Phoenix Suns varasi hänet. Välittömästi tämän jälkeen hänen pelaajaoikeutensa kaupattiin edelleen Golden State Warriorsille. Heinäkuussa 2013 Nedović teki Warriorsin kanssa pelaajasopimuksen.
Actually
Albumin tausta
Mendelsohn käytti musiikin taustalla todellisen elämän ääniä, jotta ”It’s a Sin” saisi elokuvallista vivahdetta. Hän meni jopa niin pitkälle että tallensi "tunnelmaa" Brompton Oratoryssa, joka on Knightsbridgessä sijaitseva 1800-luvun katolinen kirkko. Tämä on kuultavissa ainakin kohdassa, jossa lauletaan Father forgive me, I try not to do it. "Tiesin että Neil ja Chris halusivat biisin olevan jotain huippua. Noihin aikoina kuuntelin tosi paljon ZZ Topin musaa. Niinpä minä tönin kappaletta vähän siihen suuntaan, biisissä on sellainen hellittämätön tiukka fiilis."
Studiotyöskentely oli säntillistä: tuottaja tuli studiolle aamupäivällä kymmenen yhdentoista maissa ja työskentely jatkui 10–14 tuntia putkeen. "Pojat" poistuivat studiolta noin klo 19 tai 20, minkä jälkeen Mendelsohn ja Andy Richards jatkoivat aina yhteen tai kahteen yöllä. Seuraavana päivänä "Pojat" saapuivat taas paikalle, kuuntelivat miesten aikaansaannokset, ja antoivat työstä vapauttavan tai langettavan päätöksen. Mendelsohnin mukaan hän ja Neil Tennant olivat ne, jotka laittoivat hihat heilumaan, kun taas Chris Lowe makoili sohvalla kontrollihuoneen puolella ja heitteli sieltä "työmiehille" ehdotuksiaan. Joskus kuitenkin tarvittiin lisämateriaalia: "Niinpä Chris nousi sohvalta ja siirtyi kosketinsoitinten luo. Hän pelleili siinä pari minuuttia ja tallensi tekemisensä. Se oli siinä, ja sen jälkeen Chris palasi sohvalle lötköttämään. Ja kaikki osui aina nappiin! Siinä me sitten vain ihmettelimme, että miten hemmetissä toi tän oikein teki."
Lauluosuudet piti saada tallennettua eli "purkkiin" aina ennen kuin mentiin syömään; ruuan jälkeen siitä ei jostain syystä tullut mitään. Mendelsohn kertoo, että Neilille piti olla tiukka: "Hänellä on hyvä ääni, mutta vireyden kanssa oli kyllä ongelmia. Tehtiin viitisen ottoa, ja niistä sitten koostettiin se paras, ja muutama lisä-äänitys siihen päälle. Näin se meni."
Levyn teema: Thatcherismi
Usea Actually-levyn kappaleista käsittelee yhteiskunnallisia asioita: ”Shopping” kertoo kansallisten yritysten yksityistämisestä. ”It Couldn't Happen Here” -kappaleen aiheena on AIDS. ”King's Cross” taas on metafora köyhyydestä 1980-luvun Britanniassa. Näin ollen kriitikot näkivät levyn kannanottona niin kutsuttuun Thatcherismiin. Neil Tennant on kommentoinut asiaa näin: "Thatcherismi – emme vain itse oivaltaneet asiaa, kun levyä teimme."
Yhteistyö Dusty Springfieldin kanssa
Albumin toinen kappale ”What Have I Done to Deserve This?” on duetto, joten Neil Tennantin pariksi tarvittiin naispuolinen laulaja. Nikke Slight, Pet Shop Boys -manageri Tom Watkinsin assistentti, ehdotti Tennantin suosikkia eli Dusty Springfieldiä. Tennantin mukaan Parlophonen emoyhtiö EMI ei innostunut ajatuksesta: "Ei kukaan ole kiinnostunut Dusty Springfieldistä enää". Yhtiöstä ehdotettiin sen sijaan, että Neilin pariksi valittaisiin joko Tina Turner tai Barbra Streisand. Springfieldin ura oli hiipunut 1960-luvun huipulta pohjalle; viimeinen Top 40 -saavutus (UK) oli ”How Can I Be Sure” vuonna 1970. "Mutta meille Dusty oli legenda", Tennant on sanonut. "Kun tapasimme hänet, hän asui jossain halvassa motellissa Hollywoodissa ja oli aivan pohjamudissa. Ja sitten kun kuulimme kuinka Dusty Springfieldin laulaa musiikkiamme, se oli aivan mahtavaa!"
Dusty-dueton oli tarkoitus tulla jo esikoisalbumille Please. Kappaleen nauha lähetettiin Springfieldin managerille. Joitakin viikkoja sen jälkeen saatiin vastaus, ettei laulaja ole kiinnostunut. Springfield ei tiennyt mitään Pet Shop Boysista. Sitten laulaja sattui kuulemaan radiosta yhtyeen kappaleen ”West End Girls” – ja piti kuulemastaan. Kului joitakin kuukausia, ja sitten Springfieldiltä saatiin sana, että hän sittenkin haluaisi laulaa "Poikien" kappaleen. Niinpä juuri ennen joulua 1986 Springfield ilmestyi studiolle mustassa jakussa ja korkokengissä. Hänellä oli vaalea tukka ja mustat silmämeikit, kuten aina ennenkin. Tennant kertoo, että Springfield ei yllättäen ollutkaan erityisen itsevarma. Hän oli tehnyt sanoituksiin merkintöjä, eikä oikein tiennyt mitä häneltä halutaan. Neil selitti että he toivovat Dusty Springfieldille tyypillistä voimakasta ja hieman käheää laulutapaa. Sattumalta studioon saapui joku, joka on Dusty-fani: se vielä lisäsi tunnelmaa. "Kun hän lauloi kohtaa 'Since you went away...', kaikki kontrollihuoneessa hymyilivät: hän kuulosti juuri siltä miltä aina ennenkin!"
Itse laulun äänitys oli omanlaisensa prosessi, Julian Mendelsohn muistelee. "Neil lauloi hyvin suoraviivaisesti, mutta Dustyn tapa taas oli erityisen pikkutarkka: ottoja tuli ottojen jälkeen, kun hän halusi että tulee täydellistä jälkeä. Neil joutui käymään ne kaikki 20 ottoa läpi. Hän katosoi meitä ja sanoi: 'Tässähän menee ikuisuus!' Ja niin siinä menikin. Lopputulos oli kuitenkin uskomattoman upea – ja niin me katsoimme taas toisiamme ja huudahdimme: 'No tän takia siinä sitten kestikin!'"
HMS Implacable (1899)
HMS Implacable oli Britannian kuninkaallisen laivaston Formidable-luokan taistelulaiva.
Valmistus
Alus tilattiin osana vuosien 1897–1898 laivasto-ohjelmaa Devonportin telakalta, missä köli laskettiin 13. heinäkuuta 1898. Alus laskettiin vesille 11. maaliskuuta 1899 ja valmistui syyskuussa 1901.
Palvelus
Alus kuului 1901-1908 Välimeren laivastoon, josta se siirrettiin Kanaalin laivastoon 1909 ja edelleen vielä samana vuonna Atlantin laivastoon. Alus siirrettiin 1912 5. taistelulaivueeseen, jossa se palveli ensimmäisen maailmansodan puhkeamiseen saakka. Alus liittyi 1915 Dardanellien edustalle koottuun laivasto-osastoon, josta se erkani toukokuussa liittyäkseen Italian laivastoon valvomaan Itävalta-Unkarin laivastolle tehtyä Otranton sulkua.
Adrianmereltä alus siirrettiin Intiaan ja Egyptiin, kunnes se palasi Välimeren laivastoon 1916. Alus liitettiin tukemaan Pohjanmerta partioivia aluksia 1918, missä tehtävässä se oli aina vuoteen 1919. Alus myytiin romutettavaksi 1921.
War (kappale)
War on suomalaisen Poets of the Fall -yhtyeen single. Kappale on mukana myös Poets of the Fallin vuoden 2010 albumilla Twilight Theater.
HMS Formidable (1898)
HMS Formidable oli Britannian kuninkaallisen laivaston Formidable-luokan taistelulaiva.
Valmistus
Alus tilattiin osana vuosien 1897-1898 laivasto-ohjelmaa Portsmouthin telakalta, missä köli laskettiin 21. maaliskuuta 1898. Alus laskettiin vesille 17. marraskuuta 1898 ja valmistui syyskuussa 1901.
Palvelus
Alus palveli Välimeren laivastossa 1901-1908. Vuonna 1909 tehdyn huollon jälkeen alus palveli lähinnä Kotilaivastossa vuoteen 1912, jolloin se liitettiin 5. taistelulaivueeseen. Varhain aamulla 1. tammikuuta 1915 alukseen osui torpedo. Toinen torpedo osui noin kolme varttia myöhemmin upottaen aluksen.
Daze (kappale)
Daze on suomalaisen Poets of the Fall -yhtyeen single. Kappale on mukana myös Poets of the Fallin vuoden 2014 albumilla Jealous Gods.
Athamaniká
Athamaniká (, myös Αθαμανικά Όρη, Athamaniká Óri) eli Tzoumérka (Τζουμέρκα) on eteläiseen Píndos-vuoristoon kuuluva vuorijono Manner-Kreikassa. Sen korkein huippu on Kakardítsa, jonka korkeus on 2 429 metriä.
Simone Resta
Simone Resta (s. 14. syyskuuta 1970) on italialainen insinööri. Vuonna 1995 Resta opiskeli konetekniikkaa Bolognan yliopistossa. Vuodet 1998-2001 hän työskenteli Minardilla. Vuodesta 2001 alkaen hän on työskennellyt Ferrarilla ja vuodesta 2014 lähtien tiimin pääsuunnittelijana. Vuodesta 2021 lähtien Resta työskentelee Haasilla teknisenä johtajana.
Athamaniká
thumb|left|260px|Athamaniká-vuoristoa. Athamaniká sijaitsee Epeiroksen ja Thessalian rajalla Ártan, Ioánninan, Kardítsan ja Tríkalan alueyksiköiden alueella. Vuoriston pituus pohjois-eteläsuunnassa on noin 40 kilometriä ja leveys itä-länsisuunnassa noin 15–20 kilometriä. Vuoristosta ovat saaneet nimensä sen alueella sijaitsevat kunnat Vóreia Tzoumérka (”Pohjoinen Tzoumérka”) ja Kentriká Tzoumérka (”Keskinen Tzoumérka”). Vuoriston kylät, joita on noin 50, tunnetaan yhteisnimellä Tzoumerkochória (Τζουμερκοχώρια). Vuorilla on lukuisia luonnonsuojelualueita, kuten Natura 2000 -alueita.
Kreikkalaisessa mytologiassa vuoristo sai nimensä Orkhomenoksen kuninkaasta Athamaksesta, joka pakeni vuorille surmattuaan oman poikansa. Vuoriston toisen nimen uskotaan olevan peräisin valakkien kielestä, jossa tzoumas tarkoittaa terävää huippua.
Vuorenhuiput
Athamaniká-vuoriston korkeimpiin huippuihin kuuluvat muun muassa:
thumb|none|500px|Athamaniká-vuoristo lännestä nähtynä.
Blue Christmas
”Blue Christmas” on Billy Hayesin ja Jay W. Johnsonin kirjoittama joululaulu.
Versiot
Kappaleen ensimmäisen version nauhoitti Doye O’Dell vuonna 1948. Pian tämän jälkeen julkaistiin Ernest Tubbin, Hugo Winterhalterin ja Russ Morganin versiot, jotka tekivät kappaleesta tunnetun. Ernest Tubbin versio pysyi Billboard -lehden Hot Country Songs -listan ensimmäisellä sijalla tammikuun 1950 ensimmäisen viikon ajan. Syyskuussa 1957, kun Elvis Presley nauhoitti oman versionsa kappaleesta, kappale oli jo kuuluisa ympäri Yhdysvaltoja. Elvis julkaisi oman versionsa vuonna 1964. Ensimmäisen julkaisun b-puolella oli ”Wooden Heart” ja toisen julkaisun (1965) b-puolella oli ”Santa Claus Is Back In Town”.
The Lie Eternal
The Lie Eternal on suomalaisen Poets of the Fall -yhtyeen single. Kappale on mukana myös Poets of the Fallin vuoden 2012 albumilla Temple of Thought.
HMS Irresistible (1898)
HMS Irresistible oli Britannian kuninkaallisen laivaston Formidable-luokan taistelulaiva.
Valmistus
Alus tilattiin osana vuosien 1897–1898 laivasto-ohjelmaa Chathamin telakalta, missä köli laskettiin 11. huhtiskuuta 1898. Alus laskettiin vesille 15. joulukuuta 1898 ja valmistui helmikuussa 1902.
Palvelus
Alus oli 1902–1908 Välimeren laivastossa ja oltuaan huollossa se liitettiin vuoden 1908 lopulla Kanaalin laivastoon. Alus siirrettiin 1909 Kotilaivastoon, josta se siirrettiin 1912 edelleen 5. taistelulaivueeseen. Alus liittyi Dardanellien edustalle koottuun laivasto-osastoon 1915. Se osui miinaan 18. maaliskuuta, jolloin miehistö jätti aluksensa. Alus upotettiin lopulta tykkitulella.
Hevisaurus
Hevisaurus on suomalainen lapsille suunnattu heavy metal -yhtye. Tyypillistä yhtyeelle on dinosaurusaiheiset esiintymispuvut. Hevisauruksen ensiesiintyminen oli Elämä Lapselle -konsertissa 9. syyskuuta 2009. Ensimmäinen kiertue alkoi Helsingin Tavastia-klubilta 22. marraskuuta 2009. Hevisaurus on julkaissut yhteensä seitsemän albumia. Hevisauruksesta on suomen lisäksi olemassa myös espanjan-, unkarin-, saksan- ja ruotsinkieliset versiot.
Tarina
Legendan mukaan valtavan metronomin aiheuttamasta dinosaurusten joukkosukupuutosta 65 miljoonaa vuotta sitten selvisi viisi Velhojen vuoren uumeniin jäänyttä jättimäistä metallista dinosauruksen munaa. Vuonna 2009 samalle vuorelle kokoontui noitien piiri. Sen keskelle osui salama, joka muutti maan tuhkaksi paljastaen munat. Noitien aloittaman loitsimisen vaikutuksesta munat räjähtivät auki, ja niistä kuoriutui viisi ennennäkemätöntä jurametallisaurusta, jotka muodostivat Hevisaurus-yhtyeen.
Uudenseelanninalbatrossi
Uudenseelanninalbatrossi (Thalassarche bulleri) on pienikokoinen, eteläinen ulappalintu. Lajin nimesi Walter Rothschild vuonna 1893 uusiseelantilaisen lintutieteilijä Walter Bullerin kunniaksi.
Koko ja ulkonäkö
Linnun pituus on keskimäärin 79 cm, siipien kärkiväli 2,1 m ja paino 2–3,1 kg. Olemukseltaan se on lokkimainen. Linnun alapuoli on valkoinen, yläpuoli tummanharmaa. Pää ja kaula ovat vaalean hopeanharmaat ja silmän ympärillä on mustavalkoinen kuviointi. Nokka on keltamusta. Nuoren linnun pää on tumman ruskehtava ja myös nokka on ruskea. Sukupuolet ovat samanväriset.
Esiintyminen
Uudenseelanninalbatrossi elää eteläisellä Tyynellämerellä. Se on endeeminen laji Uudessa-Seelannissa ja pesii kuudella saarella. Maailman kokonaispopulaatio on noin 64 000 lisääntymisikäistä yksilöä eli noin 32 000 paria. Lajin kanta on vakaa, mutta se on luokiteltu vaarantuneeksi. Nuoret ja pesimättömät linnut sekä vanhat linnut pesimäajan ulkopuolella vaeltelevat Australian, Tasmanian ja Uuden-Seelannin vesillä sekä Etelä-Amerikan länsirannikon tuntumassa Humboldtin merivirralla.
Lisääntyminen
Uudenseelanninalbatrossi pesii joka vuosi. Pesä voi sijaita niityllä, suolla tai kalliojyrkänteellä. Naaras munii yhden munan, jota molemmat puolisot hautovat. Tutkimusten mukaan menestyksellinen pesintä kasvaa iän mukana niin, että yli 20-vuotiaiden lintujen pesintä onnistuu huomattavasti paremmin kuin nuorempien.
Ravinto
Laji käyttää ravintonaan kaloja, mustekaloja, vaippaeläimiä ja äyriäisiä.
Kamikaze Love
Kamikaze Love on suomalaisen Poets of the Fall -yhtyeen single. Kappale on mukana myös Poets of the Fallin albumilla Temple of Thought (2012).
Vredesbyrd
Vredesbyrd (suom. raivon taakka) on Dimmu Borgirin toinen single, joka on julkaistu albumilta Death Cult Armageddon.
Suomen Työväen Järjestyskaartin Perinneyhdistys
Suomen Työväen Järjestyskaartin Perinneyhdistys ry on vuonna 2010 perustettu yhdistys, joka ylläpitää Suomen sisällissodan punaisen osapuolen muistoa ja perinteitä. Sen kotipaikka on Tampere.
J. R. R. Tolkienin bibliografia
Tämä on luettelo englantilaisen fantasiakirjailija J. R. R. Tolkienin kirjallisesta tuotannosta. Suomennettuja teoksia häneltä on tällä hetkellä ilmestynyt 17 ja englanninkielisiä 33.
Suomennetut teokset
Keski-Maa -aiheiset teokset:
Muut suomennetut teokset:
Love Will Come to You
Love Will Come to You on suomalaisen Poets of the Fall -yhtyeen single. Kappale on mukana myös Poets of the Fallin vuoden 2014 albumilla Jealous Gods.
ISO 216
ISO 216 on kansainvälinen standardi, joka määrittelee paperikokoja.
Koot
Alla olevan taulukon papereiden koot ovat otettu ISO 216 -standardista ja ne on ilmoitettu millimetreinä.
Bahrainin Grand Prix 2011
Bahrainin Grand Prix 2011 piti olla Formula 1 -kauden 2011 ensimmäinen osakilpailu, joka olisi pitänyt kilpailla 13. maaliskuuta. Bahrainin GP jouduttiin kuitenkin perumaan maassa vallinneen levottomuuden vuoksi. Kauden avauskisa siirtyi Australian GP:hen.
Kesäkuun alussa tehtiin kuitenkin päätös, että Bahrainin GP ajetaan lokakuun lopussa, joka näin ollen se siirsi Intian GP:n joulukuulle kauden päätöskilpailuksi. Jälkeenpäin tallit vastustivat kuitenkin osakilpailun järjestämistä ja myöhemmin tämä jouduttiin kumoamaan.
Jonathan Sternberg
Jonathan Sternberg (27. heinäkuuta 1919 New York – 8. toukokuuta 2018 Philadelphia ) oli yhdysvaltalainen kapellimestari.
Elämä ja ura
Sternberg tuli tunnetuksi työstään sinfoniaorkestereiden johdossa Yhdysvalloissa, Euroopassa ja Kiinassa. Hän edisti yhdysvaltalaisen nykyohjelmiston tunnettavuutta eurooppalaisen yleisön parissa toisen maailmansodan jälkeen. Hän teki konserteissa ja oopperassa yhteistyötä muiden muassa Isaac Sternin, Jehudi Menuhinin, Henryk Szeryngin, Paul Badura-Skodan, Alfred Brendelin, Annie Fischerin, Maurice Gendronin, Philippe Entremontin, Byron Janisin, Teresa Stich-Randallin, Lisa Della Casan, Hilde Guedenin, George Londonin ja Paul Schoefflerin kanssa.
Sternberg oli taustaltaan itävaltalais-venäläinen. Hän opiskeli viulun- ja alttoviulunsoittoa Institute of Musical Artissa (sittemmin Juilliard School) vuosina 1929–1931. Hän opiskeli myös Manhattan School of Musicssa sekä New Yorkin yliopistossa, josta hän sai taiteiden kandidaatin arvonsa vuonna 1939. Hän jatkoi musiikkitieteen opintoja New Yorkin yliopiston Graduate Schoolissa ja sai lisäksi yksityisopetusta Leon Barzinilta. Hän myös osallistui Pierre Monteux'n mestarikursseille. Ammattimaisen debyyttinsä kapellimestarina hän teki vuonna 1941.
Sternberg palveli toisessa maailmansodassa ja oli tässä yhteydessä Shanghaissa, jossa johti esitysten sarjassa kaupungin sinfoniaorkesteria. Palattuaan lyhyesti Yhdysvaltoihin hän muutti Wieniin, jossa hän esiintyi ensimmäistä kertaa Wienin sinfoniaorkesterin kanssa vuonna 1947. Hän myös teki laajalti vieraluja Euroopassa, Pohjois-Amerikassa ja Aasiassa. Hän oli huomattavan Joseph Haydn -tutkija H. C. Robbins Landonin kanssa mukana perustamassa Haydn Societya, jolle Sternberg teki sarjan uraauurtavia levytyksiä.
Sternberg johti useiden yhdysvaltalaisteosten Euroopan-ensiesityksiä. Näiden teosten säveltäjiin kuuluivat Leonard Bernstein, Gian Carlo Menotti, Charles Ives, Samuel Barber, Aaron Copland, David Diamond ja Benjamin Lees. Hän myös piti monia maailmankantaesityksiä; näissä kantaesityksissä tulkittiin muiden muassa Ned Roremin ja László Lajthan teoksia. Sternberg teki pitkään töitä Halifaxin sinfoniaorkesterin, Kuninkaallisen flaamilaisen oopperan, Harkness-baletin ja Atlantan oopperayhtiön kanssa.
Sternberg jakoi myöhemmällä uralla aikansa orkesterinjohdon ja opetustyön välillä. Hän opetti Eastman School of Musicissa ja Templen yliopistossa, joista jälkimmäisessä hän myös johti oppilaitoksen orkesteria vuosina 1971–1989. Orkesterin kanssa hän kantaesitti David Diamondin, Vincent Persichettin ja Stanislaw Skrowaczewskin teoksia. Vetäydyttyään täysiaikaisena professorina Sternberg yhä piti luentoja, opetti yksityisesti ja toimi Philadelphian Bach-festivaalin taiteellisena johtajana (2004–2008). Hän myös usein työskenteli tuomarina orkesterinjohtokilpailuissa. Hän oli jäsenenä The Conductors Guildin johtokunnassa ja sai vuonna 2009 sen palkinnon elinikäisestä palveluksesta. Hänen elämäkertansa julkaisi Tricorn Books vuonna 2014.
Sternberg jäi taidemaalari Ursula Sternberg-Hertzin leskeksi vuonna 2000. Hän itse kuoli 98-vuotiaana sydämen vajaatoimintaan.
Ashland (Kentucky)
Ashland on kaupunki Kentuckyn osavaltion koilisosissa, Yhdysvalloissa. Se kuuluu Boydin piirikuntaan ja se on piirikunnan suurin kaupunki. Ashlandin väkiluku oli vuoden väestönlaskennassa 21 683. Kaupunki toimii tärkeänä taloudellisena ja lääketieteellisenä keskuksena Koilis-Kentuckylle. Se kuuluu Huntington-Ashland suurkaupunkialueeseen.
Lumijoen kirjasto
Lumijoen kirjasto on Lumijoella sijaitseva kirjasto, joka kuuluu Oulun ympäristökuntien muodostamaan OUTI-kirjastot-kirjastojärjestelmään. Kirjasto sijaitsee Lumijoen kirkonkylässä.
Lumijoen kunta sai ensimmäisen 80 neliömetrin kokoisen kirjaston vuonna 1972, joka oli siihen aikaan rohkea hanke pienellä paikkakunnalla, jolloin ei ollut monella paikkakunnalla omaa kirjastoa.
2000-luvun alussa kunta sai opetusministeriöltä rahoituspäätöksen uutta kirjastorakennusta varten. Tammikuussa 2005 avattiin uusi kirjastorakennus Lumijoentien eteläpuolelle kunnantaloa vastapäätä. Uutta kirjastorakennusta kutsutaan nimellä Hiidenkivi. Kirjasto palkittiin syksyllä 2006 Pro Kirjasto -palkinnolla.
Mika Brushane
pienoiskuva|Mika Brushane Mika Brushane (s. 20. heinäkuuta 1969) on suomalainen rumpali,lyömäsoittaja, säveltäjä ja äänittäjä. Hän on opiskellut Oulunkylän Pop & Jazz opistossa sekä Matti Oilingin rumpukoulussa.
Brushane soittaa Ladies First Big Band, IMPERIUM ja Rogue Icons -yhtyeissä sekä useissa eri projekteissa. Mika Brushane on esiintynyt seuraavien yhtyeiden ja artistien levyillä/orkesterissa: STRIKE, July Moon, Katoamo, Wighthouse Wanderland, Mika Brushane Quartet, John Roberts, Divari, Grainland, Martin Brushane Big Band, Leo Silolahti, Marina&Marino, Greger, Eila Pienimäki, Sininen Majakka, Jan-Olof "Puppe" Strandberg ja Ladies First Big Band, Meiju Suvas & Suvas Regal, The Savages, Anja Niskanen, Riku Torkkeli. jne.
Brushane on tehnyt sävellyksiä useille levyille, radiomainoksiin, televisiotuotantoihin, yritysvideoihin, juhlatilaisuuksiin jne.
Hän on säveltänyt mm. T. Katterin kanssa Gregerin esittämän laulun "Allt ordnar sig", joka saavutti viidennen sijan vuoden 1995 Syksyn Sävel -kilpailussa.
Hasan Halmurzajev
Hasan Magometovitš Halmurzajev (s. 9. lokakuuta 1993 Nazran, Ingušia) on venäläinen judoka ja olympiavoittaja sekä Euroopan-mestari. 182 senttimetriä pitkä ja 81 kilogrammaa painava Halmurzajev kilpailee alle 81-kiloisten sarjassa.
Halmurzajev saavutti kultaa alle 81-kiloisten sarjasta vuoden 2016 kesäolympialaisista Rio de Janeirosta voittaen finaalissa Yhdysvaltain Travis Stevensin. MM-kilpailuista hänellä on yksi pronssi vuodelta 2017 ja EM-kilpailuista yksi kulta vuodelta 2016. Vuoden 2015 kesäuniversiadeista Gwangjusta Halmurzajev saavutti kultaa.
Vuoden 2010 nuorten kesäolympialaisista Singaporesta Halmurzajev saavutti hopeaa. Eri ikäluokkien MM-kilpailuista hänellä on yksi kulta ja nuorten EM-kilpailuista kaksi kultaa, yksi hopea ja yksi pronssi.
Ocean of Opportunity
Ocean of Opportunity on norjalaisen laulaja PelleK:n toinen studioalbumi, joka julkaistiin 10. toukokuuta 2013.
Choice Millionaire
Choice Millionaire on suomalaisen Poets of the Fall -yhtyeen single. Kappale on mukana myös Poets of the Fallin vuoden 2014 albumilla Jealous Gods.
Lasíthi (vuoristo)
Lasíthi- tai Lasithiótika-vuoret eli Díktivuoret (Οροσειρά Δίκτης, Oroseirá Díktis) on vuoristo Kreetan saarella Kreikassa. Sen korkein huippu on Díktivuoren Spathín huippu, jonka korkeus on 2 148 metriä.
Maantiede
thumb|left|210px|Lasíthivuoria ja Níssimoksen ylätasanko. thumb|left|210px|[[Limnákaron ylätasanko ja Díktivuoren huippu.]]
Lasíthivuoret sijaitsevat Kreetan itäosassa Lasíthin alueyksikön länsiosassa itään ja lounaaseen Ágios Nikólaoksen kaupungista.
Vuorenhuiput
Lasíthivuorten korkeimpiin huippuihin kuuluvat muun muassa:
Ylätasangot ja rotkot
Vuoriston keskellä noin 850 metrin korkeudessa sijaitsee Kreetan suurin ylätasanko Lasíthin ylätasanko (Οροπέδιο Λασιθίου) ja sen kaakkoispuolella 1 140 metrin korkeudessa Katharón ylätasanko (Καθαρό). Pienempiä ylätasankoja ovat Limnákaro (Λιμνάκαρο, 1 125 m), Lápathos (Λάπαθος, 1 260 m), Omalós tou Amirá (Ομαλός του Αμιρά, 1 325 m), Érganos (Έργανος, 950 m) ja Níssimos (Νίσσιμος, 930 m). Lasíthin rotkoihin lukeutuvat Kritsán rotko vuoriston itäosassa sekä Lápathoksen rotko.
Holmenkollenin hiihtofestivaalit
Holmenkollenin hiihtofestivaalit, usein myös Holmenkollenin kisat (norjaksi Holmenkollen skifestival tai Holmenkollrennene), on perinteikäs vuosittainen pohjoismaisten hiihtolajien kilpailutapahtuma Norjassa, Oslon Holmenkollenilla Holmenkollenin kansallisareenalla sekä Holmenkollbakken- ja Midtstubakken-hyppyrimäissä. Holmenkollenin kisat kuuluvat FIS:n maailmancupiin ja niiden nykyinen virallinen nimi on Holmenkollen FIS World Cup Nordic. Kilpailun järjestää Skiforening. Vuonna 2009 Holmenkollenin remontin vuoksi maastohiihto- ja ampumahiihtokilpailut kilpailtiin Trondheimissa ja mäkihypyn ja yhdistetyn kilpailut Vikersundissa. Vuoden 2011 hiihdon maailmanmestaruuskilpailut kilpailtiin Holmenkollenilla, eikä erillisiä Holmenkollenin hiihtofestivaaleja järjestetty. Aikaisemmin Holmenkollenilla on pidetty MM-kilpailut vuosina 1930, 1966 ja 1982. Tämän lisäksi Holmenkollenilla kilpailtiin vuoden 1952 talviolympialaisten pohjoismaisten hiihtolajien kilpailut. Holmenkollenilla on kilpailtu myös ampumahiihdon maailmanmestaruuskilpailuja vuosina 1999, 2000 ja 2002.
Historia
Holmenkollenin hiihtofestivaalien järjestäjä Skiforening perustettiin 1883, ja se otti Husebyrennet-kisojen järjestämisvastuun Christiania Skiklubilta vuonna 1884. Husebyrennet kilpailtiin vuosittain vuoteen 1891 asti, ennen kuin Skiforening siirsi kisat Holmenkollenille vuodeksi 1892. Yhdistetty, joka koostui mäkyhypystä ja 18 km hiihdosta, oli Holmenkollenin tärkein kilpailu, mutta sen lisäksi oli myös mäkikilpailu 18-20-vuotiaille.
Maastohihtokilpailuja on kilpailtu vuodesta 1900 alkaen, jolloin kilpailumatka oli 30 km. Perinteinen Holmenkollenin 50 km hiihto, 5-mila i Kollen, korvasi vuodesta 1902 alkaen 30 km hiihdon. Vuonna 1933 mukaan tuli 18 km maastohihtokilpailu, joka muutettiin 15 km kisaksi vuonna 1954. Naiset saivat osallistua Holmenkollenin kisoihin ensimmäisen kerran vuonna 1954, jolloin heille oli 10 km kilpailu. Vuonna 1967 tuli mukaan naisten 5 km kilpailu ja vuonna 1981 20 km kilpailu. Nuorten kilpailuja on kilpailtu vuodesta 1959 alkaen.
Vuonna 1905 mukaan tuli yli 32-vuotiaiden mäkihyppykilpailu. Varsinainen Holmenkollenin mäkikilpailu hypättiin ensimmäisen kerran kuitenkin vasta vuonna 1933, kun yli 20-vuotiaiden (myöhemmin yli 16-vuotiaiden) mäkikilpailu tuli ohjelmaan. Kruununprinssi Olav osallistui mäkihyppyyn vuosina 1922 ja 1923.
Jo vuonna 1903 kisoissa oli mukana ulkomaalaisia. Ensimmäinen ulkomaalainen, joka voitti Holmenkollenilla oli Suomen Anton Collin, joka voitti 50 km hiihdon vuonna 1922. Ensimmäinen ulkomaalainen mäkihypyn voittaja oli Ruotsin Sven Selånger vuonna 1939 ja ensimmäinen ulkomaalainen yhdistetyn voittaja oli Ruotsin Sven Israelsson vuonna 1947.
Vuonna 1947 mukaan tuli myös alppihiihtokilpailuja; miesten ja naisten pujottelu ja syöksylasku, sekä vuodesta 1951 alkaen myös miesten ja naisten suurpujottelu. Holmenkollen Kandahar -nimeä kantaneet alppihiihtokilpailut kilpailtiin kuitenkin Holmenkollenin alueen ulkopuolella.
FIS:n maailmancupien käynnistyttyä kilpailumuodot ovat vaihdelleet. Mäkihyppykisoja on ollut Midtstubakken-normaalimäessä sekä myös viestejä on ollut ohjelmassa. Maailmancupin käynnistyttyä alppihiihto putosi pois kisaohjelmasta.
2000-luku
Vuonna 2008 hypättiin viimeinen kilpailu vanhasta Holmenkollenin hyppyrimäestä. Kisan voitti Norjan Tom Hilde. Lisäksi samana vuonna kilpailtiin miesten 50 km ja naisten 30 km hiihtokilpailut toistaiseksi viimeistä kertaa väliaikalähtöina. Viimeiset vapaan hiihtotavan 50 km ja 30 km väliaikalähtökilpailut vuonna 2008 voittivat Ruotsin Anders Södergren ja Ukrainan Valentyna Ševtšenko. Viimeiset perinteisen hiihtotavan 50 km ja 30 km väliaikalähtökilpailut vuonna 2007 voittivat Norjan Odd-Bjørn Hjelmeset ja Suomen Aino-Kaisa Saarinen. Vuodesta 2010 alkaen Holmenkollenin 50 km ja 30 km kilpailut on kilpailtu yhteislähtöinä, kuten myös vuoden 2009 kilpailut Trondheimissa.
Vuonna 2012 Holmenkollenin hiihtofestivaalit järjestiin 9.-11. maaliskuuta. Kisaohjelmaan kuului mäkihypyssä yksi suurmäen kilpailu, maastohiihdossa miesten 50 km ja naisten 30 km yhteislähtökilpailut sekä yhdistetyssä kaksi kilpailua, joista ensimmäisen mäkiosuus hypättiin normaalimäessä ja toisen suurmäessä. Jälkimmäinen yhdistetyn kilpailu päätti yhdistetyn maailmancup-kauden.
Holmenkollenilla järjestetään myös yleensä viikko hiihtofestivaalien jälkeen ampumahiihdon maailmancupin kilpailut. Vuonna 2012 kilpailut käytiin kuitenkin jo 2.-5. helmikuuta. Kilpailumuodot olivat sprintti, takaa-ajo ja yhteislähtö.
Miesten tulokset
Kilpailumatka on 50 km ellei toisin mainita. Vuoden 1888 kilpailu oli osa Husebyrennet-kilpailua. Vuodesta 2010 alkaen kilpailu on hiihdetty yhteislähtönä.
Gkióna
Gkióna (, myös Gióna), antiikin Aselēnon (,, ”Kuuton”), on vuori Píndos-vuoristossa Keski-Kreikassa. Sen korkeus on 2 510 metriä ja prominenssi 1 702 metriä. Gkióna on Keski-Kreikan vuorista korkein ja Kreikan kaikista vuorista viidenneksi korkein.
Gkióna sijaitsee Fokiin alueyksikön alueella Parnassós- ja Vardoúsia-vuorten välissä. Gkiónan korkein huippu on nimeltään Pyramída (Πυραμίδα). Muut korkeimmat huiput ovat Pérdika (Πέρδικα, 2 484 m), Tragonóros (Τραγονόρος, 2 456 m), Platyvoúna (Πλατυβούνα, 2 316 m), Profítis Ilías (Προφήτης Ηλίας, 2 298 m), Kástro (Κάστρο, 2 176 m), Vráïla (Βράϊλα, 2 177 m), Paliovoúni (Παλιοβούνι, 2 122 m), Pýrgos (Πύργος, 2 066 m), Lyrítsa (Λυρίτσα, 2 007 m), Bótsikas (Μπότσικας, 1 945 m), Kokkinári (Κοκκινάρι, 1 908 m), Tychioúni (Τυχιούνι, 1 842) ja toinen Profítis Ilías (Προφήτης Ηλίας, 1 806 m).
Digitaalinen markkinointi
Digitaalinen markkinointi on yrityksen markkinoinnin osa-alue, joka kattaa kaiken sähköisen markkinoinnin sisällön, kuten www-sivuston, mobiilimarkkinoinnin, hakusanamainonnan, sisältömarkkinoinnin, vaikuttajamarkkinoinnin, online display -mainonnan sekä sähköpostimarkkinoinnin. Myös sosiaalisen median kanavissa tapahtuva markkinointi on jatkuvasti kasvussa. Digitaalinen markkinointi on suosittua yritysten keskuudessa, sillä se on kustannustehokasta ja tarkasti mitattavaa.
Christmas with PelleK
Christmas with PelleK on norjalaisen laulaja PelleK:n kolmas studioalbumi, joka julkaistiin 15. marraskuuta 2013.
Maarit Jänterä-Jareborg
Maarit Jänterä-Jareborg (o.s. Jänterä; s. 10. toukokuuta 1954 Helsinki) on ruotsinsuomalainen oikeustieteilijä ja professori.
Maarit Jänterä-Jareborg opiskeli oikeustiedettä Helsingin yliopistossa ja valmistui oikeustieteen kandidaatiksi vuonna 1977 ja lisensiaatiksi 1983. Varatuomarin arvon hän sai vuonna 1981. Hän jatkoi opintojaan Uppsalan yliopistossa ja väitteli siellä tohtoriksi 1989.
Jänterä-Jareborg on Oslon (2008), Helsingin (2010) ja Bergenin yliopiston (2012) kunniatohtori. Hän on vuodesta 2007 johtanut sosiologi Anders Bäckströmin kanssa tutkimushanketta, joka tarkastelee uskonnon ja yhteiskunnan suhdetta. Suomen Tiedeseuran jäsen Jänterä-Jareborg on ollut vuodesta 2007 ja Suomalaisen Tiedeakatemian jäsen vuodesta 2008. Ruotsin vanhimman tiedeakatemian, Uppsalan kuninkaallisen tiedeseuran (Kungliga Vetenskaps-Societeten i Uppsala) jäseneksi hän tuli vuonna 2011, kuninkaallisen humanististen tieteiden akatemian (Kungliga Vitterhets Historie och Antikvitets Akademien) jäseneksi 2014 ja Academia Europaean jäsen hän on ollut vuodesta 2019. Hänelle myönnettiin vuonna 2013 Söderbergin säätiön tiedepalkinto, suuruudeltaan miljoona kruunua.
Jänterä-Jareborgin puoliso on vuodesta 1980 ollut oikeustieteen professori Nils Jareborg (s. 1938).
Can You Hear Me
Can You Hear Me on suomalaisen Poets of the Fall -yhtyeen single. Kappale on mukana myös Poets of the Fallin vuoden 2011 albumilla Alchemy Vol.1.
M/S Östern (1873)
thumb|M/S Östern Aurajoessa. M/S Östern oli 1873 Ruotsissa rakennettu höyrylaiva, joka liikennöi nimillä Lilla Edet, Särö, Finby ja Östern. . Laiva upotettiin Nauvon Sandön hiekkaan 1968, ja se makaa siellä osittain purettuna.
Cradled in Love
Cradled in Love on suomalaisen Poets of the Fall -yhtyeen single. Kappale on mukana myös Poets of the Fallin vuoden 2012 albumilla Temple of Thought.
Abercrombie & Fitch
thumb|Abercrombie & Fitchin myymälä [[Floridassa]] Abercrombie & Fitch on yhdysvaltalainen vaatetusalan yritys, joka valmistaa, markkinoi ja myy lähinnä nuorille suunnattuja vapaa-ajanvaatteita. Se oli aiemmin tunnettu seksuaalissävytteisestä ja kauniita valkoihoisia nuoria suosivasta markkinointiviestinnästään, mutta on 2010-luvulla pyrkinyt muuttamaan imagoaan suvaitsevammaksi voimistuneen kritiikin myötä.
Cradled in Love
Single nousi Suomen virallisen listan sijalle 16.
Abercrombie & Fitch
Abercrombie & Fitch on perustettu vuonna 1892 New Yorkissa. Vuosina 1988–1996 sen omisti Limited Brands Inc., joka listasi sen itsenäisenä yrityksenä pörssiin vuonna 1996. Nykyisin se pitää päämajaansa New Albanyssa Ohiossa. Abercrombie & Fitch -brändin lisäksi yrityksen omistuksessa ovat lastenvaatemerkki abercrombie, teini-ikäisille suunnattu Hollister Co. ja pelkästään naistenvaatteita markkinoiva Gilly Hicks.